Alkoholijoomise keelustamine suurüritustel ei ole mõttekas, sest sellisel juhul hakkaksid inimesed ennast salaja alkoholiga varustama, üldise kultuurituse vastu on vaja ühiskondlikku survet, noorte kasvatamisega peab alustama maast madalast. Kõige olulisem on ühiskonna hoiak, see kujuneb pika aja jooksul, ütles kultuuriminister Urmas Paet väärtuste muutmise raskustest rääkides. Paet ei poolda alkoholitarbimist suurüritustel, kuid jäik keelamine toob kaasa vastupidise reaktsiooni. Kes väga  tahab, leiab ikka võimaluse, ütles Paet.